open-index/open-wikipedia-markdown huggingface dataset:
Hanes–Woolf-yhtälö

**Hanes–Woolf-yhtälö** tai **Hanes–Wilkinson-yhtälö** tai **Langmuir-yhtälö** on entsyymikineettisissä tutkimuksissa käytetty Michaelis–Menten-yhtälön linearisoitu muoto. Yhtälö on nimetty kehittäjiensä Charles Samuel Hanesin ja Barnet Woolfin mukaan. Hanes–Woolf-yhtälöä käytetään määritettäessä entsyymikineettisiä parametreja Michaelis-vakiota KM ja teoreettista entsyymikatalysoidun reaktion maksiminopeutta Vmax kokeellisista tuloksista.

Hanes–Woolf-yhtälö voidaan johtaa Michaelis–Menten-yhtälöstä, joka on muotoa
:v = , tässä v on entsyymikatalysoidun reaktion nopeus, Vmax on teoreettinen maksiminopeus reaktiolle, [S] on substraatin konsentraatio ja Km on Michaelis-vakio

Yhtälö käännetään, jolloin se saadaan muotoon 
:{1 \over v} = , tämä kerrotaan termillä [S], jolloin yhtälö tulee muotoon

:{[S] \over v} = , kun tästä erotetaan termit KM ja [S], saadaan Hanes–Woolf-yhtälö muodossa

:{[S] \over v}=  + 

Kun substraattikonsentraatio [S] esitetään [S]/v:n funktiona, saadaan suora. Suoran kulmakerroin on maksiminopeuden käänteisluku, abskissan leikkauspiste on Michaelis-vakion vastaluku ja oordinaatan leikkauspiste on Michaelis-vakion ja maksiminopeuden suhde. Hanes–Woolf-yhtälö ei ole korosta yhtä voimakkaasti alhaisilla substraattikonsentraatioilla saatujen tulosten vaikutusta kuin yleisesi käytetty Lineweaver–Burk-yhtälö. Toinen etu verrattuna Lineweaver–Burk-yhtälöön on se, että se ei ole kaksoiskäänteiskuvaaja. Haittapuolena Hanes–Woolf-yhtälössä on se, että akselit eivät ole toisistaan riippumattomia, vaan molemmissa on substraattikonsentraatio [S]. Riippuvuudesta aiheutuva ongelma on myös kolmannen Michaelis–Menten-yhtälön linearisoinnissa käytetyn menetelmän Eadie–Hofstee-yhtälön haittapuoli.

## Lähteet
GP3-kausi 2017

**GP3-kausi 2017** oli GP3-sarjan kahdeksas kausi. Sarjassa käytettiin tästä kaudesta alkaen Formula 1 ja Formula 2 -sarjan tavoin avautuvaa takasiipeä eli DRS-järjestelmää.

## Tallit ja kuljettajat

## Tallimuutokset
* Koiranen GP vetäytyi sarjasta kauden 2016 päätteeksi rahoitusongelmien vuoksi.

## Kuljettajamuutokset
**Uudet kuljettajat**
* Julien Falchero: Eurocup Formula Renault (R-ace GP) → Campos Racing
* George Russell: Euroopan Formula 3 (HitechGP) → ART Grand Prix
* Leonardo Pulcini: EuroFormula Open (Campos Racing) → Arden International
* Anthoine Hubert: Euroopan Formula 3 (Van Amersfoort Racing) → ART Grand Prix
* Bruno Baptista: Eurocup Formula Renault (Fortec Motorsports) → DAMS
* Ryan Tveter: Euroopan Formula 3 (Carlin) → Trident
* Dorian Boccolacci: Eurocup Formula Renault (Tech 1 Racing) → Trident
* Marcos Siebert: Italian Formula 4 (Jenzer Motorsport) → Campos Racing
* Raoul Hyman: Euroopan Formula 3 (Carlin) → Campos Racing

**Tallia vaihtaneet kuljettajat**
* Kevin Jörg: DAMS → Trident
* Steijn Schothorst: Campos Racing → Arden International
* Jack Aitken: Arden International → ART Grand Prix
* Tatiana Calderón: Arden International → DAMS
* Niko Kari: Koiranen GP → Arden International

**Poistuneet kuljettajat**
* Charles Leclerc: ART Grand Prix → GP2 (Prema Racing)
* Antonio Fuoco: Trident → GP2 (Prema Racing)
* Jake Hughes: DAMS → Euroopan Formula 3 (HitechGP)
* Alexander Albon: ART Grand Prix → GP2 (ART Grand Prix)

## Kilpailukalenteri
Kausi alkoi 13. toukokuuta, Espanjan Barcelonasta ja päättyi 26. marraskuuta, Abu Dhabin Yas Marinan radalle.

(*) = Tarkoittaa paalupaikkaa, joka on saavutettu pitkän kilpailun kahdeksannesta sijasta.

## Televisiointi
Suomessa GP3 -kilpailut nähtiin kaudella 2017 C More Max -kanavalla. Kilpailut selosti Niki Juusela.

## Lähteet
Collection (Flesh Consumedin albumi)

**Collection** on yhdysvaltalaisen brutaalin death metalin yhtye Flesh Consumedin kokoelma-albumi, joka julkaistiin vuonna 2014 levymerkillä Sevared Records.

## Kappaleet
#
#
#
#
#
#
#
#
#
#
#
#
#
#
#
#

## Lähteet

## Aiheesta muualla
* 
*
Formula 2 -kausi 2017

**Formula 2 -kausi 2017** oli ensimmäinen kausi uudella nimellä FIA Formula 2 Championship.

Maaliskuussa 2017 FIA ilmoitti että GP2-sarja muuttaa nimekseen Formula 2. Kausi oli viimeinen jolloin ajettiin Dallara GP2/11 -autoilla, sekä Mecachromen vapaasti hengittävillä V8-moottoreilla. Kaudelle 2018 tulee uudet autot ja moottorit.

## Tallit ja kuljettajat

## Tallimuutokset
* Carlin vetäytyi sarjasta kauden 2016 päätteeksi.

## Kuljettajamuutokset
**Uudet kuljettajat**
* Sérgio Sette Câmara: Euroopan Formula 3 (Motopark) → MP Motorsport
* Charles Leclerc: GP3 (ART Grand Prix) → Prema Racing
* Antonio Fuoco: GP3 (Trident) → Prema Racing
* Alexander Albon: GP3 (ART Grand Prix) → ART Grand Prix
* Ralph Boschung: GP3 (Koiranen GP) → Campos Racing
* Nyck de Vries: GP3 (ART Grand Prix) → Rapax
* Roberto Merhi: FIA WEC (Manor) → Campos Racing
* Callum Ilott
* Alex Palou
* Lando Norris

**Paluun tehneet kuljettajat**
* Stefano Coletti: European Le Mans Series → Campos Racing
* Robert Vișoiu: Rapax → Rapax
* Sergei Sirotkin teki paluun ART Grand Prix-tallissa Azerbaidžanin GP:n ajaksi korvaten pyöräilyonnettomuudessa loukkaantunutta Alexander Albonia.
* Raffaele Marciello palasi sarjaan Trident-talliin korvaten Rapaxille siirtyneen Sergio Canamasasin.
 
**Tallia vaihtaneet kuljettajat**
* Gustav Malja: Rapax → Racing Engineering
* Louis Delétraz: Carlin → Racing Engineering
* Norman Nato: Racing Engineering → Arden International
* Sean Gelael: Campos Racing → Arden International
* Oliver Rowland: MP Motorsport → DAMS
* Jordan King: Racing Engineering → MP Motorsport
* Luca Ghiotto: Trident → Russian Time
* Nabil Jeffri: Arden International → Trident
* Sergio Canamasas: Carlin → Trident

**Poistuneet kuljettajat**
* Pierre Gasly: Prema Racing → Super Formula
* Mitch Evans: Campos Racing → Formula E
* Antonio Giovinazzi: Prema Racing → Formula 1 (Ferrari) (Testikuljettaja)
* Sergei Sirotkin: ART Grand Prix → Formula 1 (Renault) (Testikuljettaja)
* Marvin Kirchhöfer: Carlin → ADAC GT Masters
* Raffaele Marciello: Russian Time → Blancpain GT Series
* Alex Lynn: DAMS → FIA World Endurance Championship
* Philo Paz Armand
* René Binder
* Arthur Pic
* Daniël de Jong
* Emil Bernstorff
**Kesken kauden tallia vaihtaneet kuljettajat**
* Sergio Canamasas vaihtoi Tridentiltä Rapaxille korvaten Johnny Cecotton
* Louis Delétraz vaihtoi Racing Engineeringiltä Rapaxille
* Nyck de Vries vaihtoi Rapaxilta Racing Engineeringille
* Roberto Merhi ajoi yhden kilpailun Camposilla ja vaihtoi myöhemmin kauden aikana kaksi kilpailua Rapaxilla
* René Binder korvasi Roberto Merhin Rapaxilla.

## Kilpailukalenteri
Kausi alkoi 15. huhtikuuta, Bahrainin Sakhirista ja päättyi 26. marraskuuta, Abu Dhabin Yas Marinan radalle.

(*) = Tarkoittaa paalupaikkaa, joka on saavutettu pitkän kilpailun kahdeksannesta sijasta.

## Televisiointi
Suomessa Formula 2 -kilpailut nähtiin kaudella 2017 C More Max -kanavalla. Kilpailut selosti Niki Juusela.

## Lähteet
AVIC

**AVIC** eli **Aviation Industry Corporation of China** () on erittäin suuri monialainen kiinalainen valtionkonserni, joka perustettiin vuonna 2008 yhdistämällä aiemmin kahdeksi yhtiöksi jaetut AVIC I ja AVIC II uudelleen. AVIC toimii muun muassa puolustus-, ilmailu-, ajoneuvo-, elektroniikka- ja meriteollisuudessa, varainhallinnan ja rahoituspalvelujen sekä rakentamistoiminnan (esimerkiksi lentoasemien rakentaminen) alalla.

Talousjulkaisu Fortunen julkaisemalla, julkisesti noteerattujen suuryritysten edellisvuoden liikevaihtoon perustuvalla vuoden 2016 *Fortune Global 500* -listalla AVIC sijoittui sijalle 143. Vuonna 2015 konsernin liikevaihdoksi kirjattiin 60,25 miljardia Yhdysvaltain dollaria ja liikevoitoksi 0,88 miljardia USD. Teollisuuskonsernin palveluksessa oli runsas 540&nbsp;000 työntekijää.

## Keskeisiä tytäryrityksiä
Teollisuuskonserniin kuuluu yli 200 tytäryritystä, joista yli 20 on pörssiyrityksiä. Esimerkiksi suomalaistaustainen Deltamarin liitettiin vuonna 2013 osaksi Singaporen pörssissä listattua AVIC International Maritime Holdings Limited ("AVIC Maritime") -tytäryhtiötä.

* AVIC International Maritime Holdings Limited
* Changhe Aircraft Industries (Group) (CHAIG)
* Chengdu Aircraft Industry Corp. (CAIC)
* Guizhou Aviation Industry Group (GAIG)
* Harbin Aircraft Industry Group (HAIG)
* Hongdu Aviation Industry Group (HAIG)
* Nanchang Aircraft Manufacturing Co. (NAMC)
* Shaanxi Aircraft Company (SAC)
* Shanghai Aviation Industry (Group) (SAIC)
* Shenyang Aircraft Corporation (SAC)
* Xian Aircraft Company (XAC)

## Esimerkkejä AVIC-konsernin tuotteista
Hävittäjälentokoneet
*FC-20/FC-20A
*FC-1
*F-8T
*J-10
*J-20
*FC-31

Harjoituslentokoneet
*L-15
*K-8
*FTC-2000 G

Matkustajalentokoneet
*MA-60
*MA-600
*MA-700

Yleisilmailu
*SF50
*Y-5B
*LE500

Siviilihelikopterit
*AC-311
*AC-312
*AC-313

UAV:t/Dronet
* useita malleja

Maantieliikenne
*Volvo 9300 -linja-auto
*Puoliperävaunut (Cargo Semi-trailer)
*Engine Cam Phaser


Hongdu L-15 Falcon.jpg|Hongdu L-15 yliäänennopeudelle yltävä harjoitushävittäjä.
Chengdu 10.jpg|Chengdu J-10 monitoimihävittäjä.
H-6K 20211 20151127.jpg|Xian H-6K pommittaja.
Shaanxi Y-9 at 2014 Zhuhai Air Show.jpg|Shaanxi Y9-rahtikone.
CAFUC - Xian MA-600.jpg| Xian MA-600 matkustajalentokone.
Changhe AC313 Gu.jpg|Avicopter AC-313.
Changhe Z-10.jpg|Changhe Z-10 taisteluhelikopteri.
AVIC U8EW mockup at Dubai Air Show 2019.jpg| Erään miehittämättömän helikopteridronen (AVIC U8EW) malli (2019). 
XW6122D.jpg|Volvo 9300 -linja-auto Shanghaissa.


## Katso myös
*CASIC
*China Electronics Technology Group
*China South Industries Group
*Kiinan valtion laivanrakennusyhtymä
*Norinco

## Lähteet

## Aiheesta muualla

*AVICin pörssilistatut tytäryritykset  (avic.com)
*Kelvin Wong: China to show off new J-20 stealth fighter (updated 1.11.2016)  (cnn.com)
*Jeffrey Lin & P.W. Singer, 1.12.2015: China Is Building The World's Second Stealth Air Force  (popsci.com)
Amfiaraionin stoa

**Amfiaraionin stoa** eli *Koimētērion* () tai *Enkoimētērion* () oli antiikin aikainen stoa eli pylväshalli ja enkoimeterion Amfiaraionin pyhäkköalueella lähellä Oroposta itäisessä Attikassa Kreikassa. Sen rauniot sijaitsevat pyhäkköalueen arkeologisella alueella nykyisessä Oropóksen kunnassa.

## Historia

Stoa rakennettiin mahdollisesti klassisen kauden lopulla noin vuonna 360–358 eaa. Sen lahjoittajaksi arvellaan Amyntas IV:ttä. Toisaalta se voi olla thebalaisten tai oroposlaisten itsensä rakennuttama. Stoaa käytettiin osana Amfiaraoksen kulttiin liittyneitä ennustus- ja parantolatoimintoja. Paikalle saapuneet pyhiinvaeltajat ja potilaat nukkuivat stoassa toivoen saavansa yön aikana enneunia, jotka edesauttaisivat parantumista. Nukkumiseen viittaa myös rakennuksen toinen nimi *(En)koimētērion*, jota käytettiin vastaavista rakennuksista myös muun muassa Asklepieioneissa. Rakennus korvasi todennäköisesti varhaisemman pylväshallin, joka oli sijainnut sen luoteispuolella myöhemmän votiivipatsasrivin paikalla.

Rakennukseen tehtiin myöhemmin muutoksia ja lisäyksiä, ja se kunnostettiin todennäköisesti roomalaisella kaudella. Rakennuksen arkeologiset kaivaukset suoritettiin vuosina 1884–1887.

## Rakennus

Stoa oli rakennettu pyhäkköalueen pohjoisrinteeseen Amfiaraionin teatterin kaakkoispuolelle. Se oli sijoitettu rinteen suuntaisesti eli suunnilleen koillis-lounaissuuntaisesti ja sen julkisivu oli kaakkoon. Rakennuksen pituus oli noin 108,8 metriä ja leveys noin 11,1 metriä. Stylobaatin pituus oli noin 110,2 metriä ja leveys noin 11,5 metriä. Stoan julkisivussa oli joko 39 tai 41 doorilaista pylvästä. Rakennuksen sisällä kattoa tuki 17 joonialaista pylvästä, jotka jakoivat stoan kahteen laivaan. Stoan kummassakin päässä oli noin 10 x 5,5 metrin kokoinen huone. Kumpikin huoneista oli erotettu muusta tilasta kahdella pylväällä sekä jonkinlaisella sermillä. Rakennuksen pitkän sisäpuolisen seinän vierustalla oli kiviset penkit ilmeisesti nukkumista varten. Erilliset huoneet oli mahdollisesti varattu naispuolisten pyhiinvaeltajien nukkumapaikoiksi.

## Lähteet
Amfiaraionin teatteri

**Amfiaraionin teatteri** oli antiikin aikainen kreikkalainen teatteri Amfiaraionin pyhäkköalueella lähellä Oroposta itäisessä Attikassa Kreikassa. Sen rauniot sijaitsevat pyhäkköalueen arkeologisella alueella nykyisessä Oropóksen kunnassa.

Teatteri rakennettiin hellenistisellä kaudella noin vuonna 200 eaa. Se sijaitsi rotkoon rakennetun pyhäkköalueen pohjoisrinteessä Amfiaraionin stoan länsipään pohjoispuolella. Teatteria käytettiin pyhäkköalueella joka neljäs vuosi vietyissä Amfiaraia-juhlissa. Rakennus säilyi käytössä roomalaiselle kaudelle saakka, jolloin siihen tehtiin vielä muutoksia.

Teatteri oli tyypillinen puolikaarenmuotoinen kreikkalainen teatterirakennus, jonka keskiössä oli pyöreä näyttämö (*orkhestra*). Katsomon eturivissä oli viisi marmorista selkänojalla varustettua kunniaistuinta. Muutoin katsomon istuimet on todennäköisesti ollut tehty puusta. Näyttämörakennus (*skene*) oli kaksikerroksinen. Siihen liittyi *proskenion*, jossa oli kahdeksan doorilaista pylvästä ja joka on nykyisin kunnostettu. Sen arkkitraaviin oli kirjoitettu omistuskirjoitus Amfiaraokselle. Roomalaisella kaudella teatterin *parodoi*-sisäänkäynnit varustettiin joonialaisin pylväin.

## Lähteet
Amfiaraoksen temppeli

**Amfiaraoksen temppeli** oli antiikin aikainen heeros Amfiaraokselle omistettu kreikkalainen temppeli Amfiaraionin pyhäkköalueella lähellä Oroposta itäisessä Attikassa Kreikassa. Sen rauniot sijaitsevat pyhäkköalueen arkeologisella alueella nykyisessä Oropóksen kunnassa.

Amfiaraoksen temppeli rakennettiin hellenistisellä kaudella 200-luvulla eaa. Se sijaitsi rotkoon rakennetun pyhäkköalueen pohjoisrinteessä. Sen pohjoispuolella sijaitsi vanhempi ja pienempi Amfiaraoksen temppeli, joka oli rakennettu noin vuonna 380–300 eaa. Temppelin koillispuolella sijaitsi Amfiaraionin stoa.

Temppeli edusti doorilaista tyyliä. Sen pituus oli noin 28 metriä ja leveys noin 14 metriä. Temppelin julkisivu oli koilliseen päin. Temppelissä oli pronaos, jonka edessä oli kuusi pylvästä (*heksastylos in antis*), mikä oli harvinainen ratkaisu. Lisäksi laitojen anta-pilarit olivat puolipylväitä, joten edestä temppeli näytti kahdeksanpylväiseltä. Pronaoksen takana oli naos eli cella, joka oli jaettu kolmeen laivaan kahdella viiden pylvään pylväsrivillä. Naoksessa oli Amfiaraoksen kulttipatsas. Naoksen perällä oli pieni adyton-kammio, johon johti naoksesta ovi. Toisen tulkinnan mukaan perällä olisi kuitenkin ollut kahden pylvään ympäröimä toinen sisäänkäynti.

Temppelin edessä noin 11 metriä koilliseen sijaitsi Amfiaraoksen ja muiden pyhäkössä palvottujen jumalten alttari. Pausaniaan mukaan alttari oli omistettu seuraaville jumalille, jotka oli piirtokirjoituksessa ryhmitelty viiteen ryhmään:

* Herakles, Zeus ja Apollon Paion (”Apollon Parantaja”)
* Heerokset puolisoineen
* Hestia, Hermes, Amfiaraos sekä Amfilokhos ja tämän lapset
* Afrodite, Panakeia, Iaso, Hygieia (”Terveys”) ja Athene Paionia (”Athene Parantaja”)
* Nymfit ja Pan sekä Akheloos- ja Kefissos-joet

Alttarin pohjoispuolella oli puolikaarenmuotoinen pienen teatterin tapainen alue ilmeisesti uhritoimitusten seuraamista varten. Heti alttarin vieressä sen länsipuolella sijaitsi Amfiaraokselle pyhitetty lähde.

## Lähteet
Uncharted (täsmennyssivu)

**Uncharted** voi tarkoittaa:
* *[[Uncharted]]*, videopelisarja
** **, pelisarjan ensimmäinen osa
* ”Uncharted”, Sara Bareillesin kappale
* Uncharted (musiikkilista), Billboardin julkaisema singlelista
* *[[Uncharted (albumi)]]*, The Piano Guysin albumi
Yutong

**Yutong** (; virallisesti Zhengzhou Yutong Group Co., Ltd, ) on vuonna 1963 perustettu kiinalainen linja-autojen valmistaja. Pääsääntöisesti tuotanto on Kiinassa, mutta 2015 yhtiö laajensi tuotantoa myös Venezuelaan. Yutong valmistaa useita erimallisia kaupunkiliikenteen ja kaukoliikenteen linja-autoja. Linja-autoja on runsaasti liikenteessä Aasiassa, Afrikassa, Euroopassa ja Etelä-Amerikassa. 

Nykyisin Yutong on maailman suurin bussien valmistaja. Vuonna 2017 myynti nousi isoissa ja keskisuurissa busseissa aina 67&nbsp;268 kappaleeseen, ja niistä 24&nbsp;865 oli sähkölinja-autoja. Vuonna 2018 yritys valmisti yli 95&nbsp;000 linja-autoa, joista 25&nbsp;000 sähköbusseja. Suomessa Yutongin linja-autoja käyttävät muun muassa Pohjolan Liikenne, Tammelundin Liikenne ja Åbergin Linja.

## Bussimallit Suomessa
Pohjolan Liikenne tilasi HSL-liikenteeseen 33 kpl Yutong E12-sähköbusseja, jotka olivat ensimmäiset Suomeen tilatut Yutongin sähköbussit. Nämä bussit aloittivat liikennöinnin Espoon Leppävaarassa ja Keravalla elokuussa 2019 . 

Yutong E12 lisäksi Suomesta löytyy myös E15- ja U12-mallisia busseja.

### Kaupunkilinja-autot

* Yutong E7-palveluauto
* Yutong E9 
* Yutong E12 
* Yutong E15 (telibussi)
* Yutong U12 
* Yutong U13 
* Yutong U15 (telibussi)
* Yutong U18 (nivelbussi)

### Seutulinja-autot

* Yutong ICE12 
* Yutong T12E 
* Yutong T15E (telibussi)

Suomeen Yutong-sähköbusseja maahantuo YES-EU Oy. 

## Galleria

Kuva:Z5A-0038 at Hangxin Rd, Huqingping Hwy (20191021103854).jpg|Yutongin johdinauto Shanghaissa.
Kuva:Yutong ZK6126HGA bus in Sofia.jpg|Yutongin linja-auto Sofiassa, Bulgariassa.
Kuva:Yutong CL6 001.jpg|Yutongin minibussi Gansussa, Kiinassa.
Kuva:Yutong Föli.jpg|Yutong-sähköbussi Turussa.


## Lähteet

## Aiheesta muualla
Jukka Pennanen (antropologi)

**Jukka Mikko Seppo Pennanen** (s. 1945) on suomalainen kulttuuriantropologi. Hän on ollut Oulun yliopiston kulttuuriantropologian professori vuodesta 1989. Hänen tutkimuskohteitaan ovat olleet kalastus ja kansatieteen menetelmät. Hän on erikoistunut luontaiselinkinoihin perustuvien kulttuurien tutkimiseen, kulttuurien muutosprosesseihin ja metodologisten tutkimusmallien kehittämiseen.

## Lähteet
Melanie Martinez

**Melanie Adele Martinez** (s. 28. huhtikuuta 1995 Queens, New York) on yhdysvaltalainen näyttelijä  ja lauluntekijä. Martinezin tyylilajit ovat indie pop, electropop, pop rock ja dark pop.

Martinez osallistui *[[The Voice (Yhdysvallat)|The Voice]]* -laulukilpailuun vuonna 2012. Kilpailussa hän pääsi kuuden joukkoon Adam Levinen joukkueessa. Viidennellä viikolla hän putosi jatkosta yleisöäänestyksen jälkeen.

Martinez alkoi työskennellä oman soolomateriaalinsa parissa. Vuonna 2014 Martinez julkaisi kappaleen ”Dollhouse”. Samana vuonna ilmestyi myös Martinezin ensimmäinen EP-levy *Dollhouse*, jolla on neljä kappaletta: ”Dollhouse”, ”Carousel”, ”Dead To Me” ja ”Bittersweet Tragedy”. Vuonna 2014 Martinez alkoi käydä kiertueilla. Edellä mainittujen kappaleiden lisäksi hän esitti versioita muiden kappaleista, esimerkiksi Beyoncén kappaleen ”Drunk in Love”. Vuonna 2015 hän julkaisi albumin *[[Cry Baby (Melanie Martinezin albumi)|Cry Baby]]*, joka ylsi kuudennelle sijalle Billboard 200 -listalla. Martinezin elokuva ja soundtrack  'K-12' ilmestyivät samanaikaisesti 6. syyskuuta 2019. 

23. tammikuuta 2026 Martinez julkaisi tiiserin hänen neljättä albumia varten. Albumissa esintyy uusi hahmo "Circle", pop-tähti Hades Tech:istä, joka on erotettu eristäytyneestä kultista.

1. helmikuuta Martinez virallisesti julkaisi uuden albuminsa "HADES" julkaisupäivän olevan 27. maaliskuuta 2026.

## Diskografia

## Lähteet

## Aiheesta muualla
* Melanie Martinezin kotisivut 
*
Juhani Peltonen (kasvatustieteilijä)

**Kari Juhani Peltonen** (s. 1945) on suomalainen kasvatustieteilijä. Hän toimi Turun yliopiston (Rauman opettajankoulutuslaitos) kasvatustieteen (käsityökasvatus) professorina vuodesta 1988. Hänen tutkimuskohteitaan ovat olleet didaktiikka ja työkasvatus. 

## Lähteet
Antti Penttilä (lääkäri)

**Antti Penttilä** (s. 1939) on suomalainen lääkäri. Hän on ollut Helsingin yliopiston oikeuslääketieteen professori vuodesta 1990. Hän oli oikeuslääketieteen dosentti 1976–1983. Hänen tutkimuskohteitaan ovat olleet oikeuslääketiede, alkohologia ja kudoskemia.

## Lähteet
Vigevano

**Vigevano** on kaupunki Pohjois-Italiassa Pavian maakunnassa Lombardian alueella.

Kaupunki eli kukoistuskauttaan renessanssiajan aatelissukujen Viscontin ja Sforzan valta-aikana, jolloin siitä kehittyi kulttuurinen, uskonnollinen ja sotilaallinen keskus.

## Nähtävyyksiä
Kaupungin nähtävyyksiä ovat Ludovico il Moron rakennuttama aukio Piazza Ducale ja sen reunalla sijaitseva Sant'Ambrogion tuomiokirkko. Aukion lähettyvillä ovat kaupungin linna Castello Sforzesco sekä Bramanten torni (Torre del Bramante), joka on kaupungin symboli. San Pietro Martiren kirkossa on kaupungin suojeluspyhimyksen Matteo Carrerin pyhäinjäännökset.


Tiedosto:Vigevano_Duomo_dalla_torre.jpg|Sant'Ambrogion tuomiokirkko
Tiedosto:Vigevano_Castello_maschio.jpg|Castello Sforzesco
Tiedosto:2012-04-28_Vigevano_Castello_Sforzesco_Torre_del_Bramante.jpg|Bramanten torni
Tiedosto:Vigevano-chiesa_san_pietro_martire.jpg|San Pietro Martiren kirkko


## Lähteet

## Aiheesta muualla
Mortara

**Mortara** on kunta Pohjois-Italiassa Pavian maakunnassa Lombardian alueella.

Mortara oli renessanssiajan aatelissuvun Sforzan metsästysmaita sekä vapaa-ajanviettopaikka.

## Nähtävyyksiä
Kaupungin nähtävyyksiä ovat vuosina 1375–1380 rakennettu Pyhän Laurentiuksen basilika *(Basilica di San Lorenzo)* sekä 1500-luvulta peräisin oleva Pyhän Ristin kirkko *(Chiesa di Santa Croce)*.

## Kulttuuri
Kaupungin perinteisiin kuuluu syyskuun viimeisenä sunnuntaina pidettävä hanhenmakkara-festivaali (*Sagra del salame d’oca*). Festivaaliin kuuluu myös samaan aikaan kaupungissa järjestettävä *Palio di Mortara*, jossa seitsemän eri kaupunginosan miehet mittelevät keskenään jousiammunnassa.

## Lähteet

## Aiheesta muualla

*Sagra del salame d’oca
Minna Kimpimäki

**Minna Kimpimäki** (s. 1971) on suomalainen varatuomari, oikeustieteilijä ja professori. Hän toimii Lapin yliopistossa rikosoikeuden professorina vuodesta 2016 ja oikeustieteiden tiedekunnan dekaanina.

## Akateeminen ura

Minna Kimpimäki valmistui 1990 ylioppilaaksi Haukiputaan lukiosta. Lukion jälkeen hän opiskeli Lapin yliopistossa oikeustiedettä valmistuen oikeustieteen kandidaatiksi 1994 ja lisensiaatiksi 1997. Tohtoriksi hän väitteli 2005. Hän suoritti vaaditut auskultoinnit ja hänelle myönnettiin 2004 varatuomarin arvo.

Kimpimäki on työskennellyt vuodesta 1993 eri tehtävissä Lapin yliopistossa. Hän on toiminut mm. tutkimusapulaisena, tutkijana ja rikosoikeuden assistenttina. Hän on toiminut myös rikos- ja prosessioikeuden yliassistenttina, joka erikoistui kansainvälisen rikos- ja prosessioikeuden kysymyksiin. Viimeksi ennen tuloaan professoriksi hän työskenteli yliopistonlehtorina.

Minna Kimpimäki on toiminut useamman kerran professorien viransijaisena vakinaisen professorin ollessa estynyt hoitamasta virkaansa. Hän hoiti Lapin yliopistossa viransijaisena kansainvälisen oikeuden professuuria 2006–2007 ja 2010–2011, sekä rikosoikeuden professorin virkaa vuonna 2008. Rikosoikeuden professorina Lapin yliopistossa toiminut Terttu Utriainen jäi keväällä 2014 eläkkeelle yli 30 virkavuoden jälkeen. Lapin yliopiston rehtori Mauri Ylä-Kotola nimitti kesällä 2016 hänen seuraajakseen Minna Kimpimäen. Professorina Kimpimäki aloitti elokuun alussa 2016.

Lapin yliopisto myönsi Kimpimäelle vuonna 2010 kansainvälisen rikosoikeuden dosentin arvon.

## Tutkimustyö ja julkaisut

Oikeustieteilijänä Kimpimäki on tutkinut etupäässä kansainvälisen rikosoikeuden kysymyksiä. Hänen tutkimustyönsä rikosoikeuden kansainvälistymisen tutkimuksessa on ollut uraauurtavaa. 

Kimpimäki on julkaissut oikeustieteen alalta artikkeleita ja teoksia, jotka käsittelevät muun muassa niin kutsuttua universaaliperiaatetta kansainvälisessä rikosoikeudessa. Helsingin yliopiston Erik Castrén-instituutissa vuonna 2011 toimineen tohtori Magdalena Kmakin  mukaan *universaaliperiaatteen* mukaisesti ajatellaan, että vakavat rikokset vahingoittavat kaikkia valtioita, joten kaikilla valtioilla on siksi oikeus syyttää epäiltyjä tahoja näistä teoista. 

Julkaisuissaan Kimpimäki on pohtinut, mitä prostituution, parituksen ja ihmiskaupan oikeudellinen sääntely on ja miten se tulisi toteuttaa. Hänen on myös laatinut kansainvälisen rikosoikeuden yleisesityksen.

Kimpimäen oikeustieteellinen artikkeli *Raiskauksen määrittelyn kipukohta: pakottamalla vai ilman suostumusta?* sai Lakimies-aikakauskirjan parhaan kirjoituksen palkinnon vuonna 2017.

### Teoksia
* *Universaaliperiaate kansainvälisessä rikosoikeudessa*. Suomalainen lakimiesyhdistys. 2005. 
* *Haureuden harjoittajista ihmiskaupan uhreihin. Prostituution, parituksen ja ihmiskaupan oikeudellinen sääntely*. Lapland University Press. 2009. 
* *Kansainvälinen rikosoikeus*. Kauppakamari. 2015. 

## Lähteet
Ylisenlammi

**Ylisenlammi**  on Pirkanmaalla Nokialla sijaitseva lampi, joka kuuluu Kokemäenjoen vesistössä Vanajaveden–Pyhäjärven alueen Pyhäjärven alueeseen. Ylisenlammi on osa Laajanojan valuma-aluetta.

## Maantietoa
Lammen pituus on 150 metriä, leveys 150 metriä ja sen pinta-ala on 1,0 hehtaaria. Se sijaitsee suolla Ylisenjärven pohjoisimman järvialtaan eteläpuolella. Lammen länsirantaan on kaivettu pienen nimettömän lammen yhdistävä oja ja pohjoisrantaan 20-metrinen laskuoja Ylinenjärveen. Lammen rantaviivan pituus on 450 metriä. Lampi on autio ja sinne johtaa ainoastaan metsäautotieltä alkava polku.

## Natura 2000
Ylisenlammi kuuluu Natura 2000 -verkostossa Nokian Kaakkurijärviin ja muodostavat siellä yhdessä Ylisenjärvenlammin ja Ylinenjärven kanssa yhteisen enklaavin.

## Historiaa
Ylisenlammilla on yhteinen alkuhistoria Ylinenjärven kanssa. Sen läntinen naapuri ja nimetön lampi syntyi järvenlaskussa 1850-luvun jälkeen. Vuosien 1964 ja 1975 julkaistujen peruskarttojen välissä on Ylinenjärvellä suoritettu toimenpiteitä, jotka laskivat hieman aiemmin laskettua järveä  lisää. Tässä yhteydessä samassa järvialtaassa ollut Ylisenlammi kuroutui omaksi lammeksi. Lammelle kaivettiin laskuoja ja sen nimi ilmaantui karttoihin tässä yhteydessä.

## Lähteet
Lucy Loves Stories

**Lucy Loves Stories** on suomalainen elokuvatuotantoyhtiö, joka on perustettu maaliskuussa 2015. Sillä on myös tytäryhtiö, **Lucy Loves Drama**. Lucy Loves Storiesin kolme perustajajäsentä ovat Mikko Räisänen, Marko Antila ja Rane Tiukkanen.

Lucy Loves Storiesin toimisto sijaitsee Helsingin Vallilassa. Yrityksen toimintakenttään kuuluvat muun muassa mainoselokuvien tuottaminen, sekä käsikirjoitetun draaman ja elokuvien kehittäminen ja tuottaminen. Lucy Loves Storiesin tuottama Huuto.netin mainoselokuva "Ei tartte huutaa" voitti Voitto 2015 Grand Prix'n. Lucy Loves Stories on voittanut lukuisia palkintoja mainoselokuvakilpailuissa, muun muassa Vuoden tuotantoyhtiö -palkinnon Voitto-kilpailussa 2017.

### Lucy Loves Drama
Yrityksen ensimmäinen kehitteillä oleva pitkä elokuva Aki Ollikaisen romaanin *[[Nälkävuosi]]* pohjalta valittiin vuonna 2016 ensimmäisenä suomalaishankkeena Torino Film Lab:n AdaptLab -kehittelyohjelmaan. Se on saanut Suomen elokuvasäätiöltä käsikirjoitustukea ja hankekehittelytukea, mutta rahoitusongelmien vuoksi kuvausten aloittaminen on viivästynyt. Elokuvan ohjaajaksi on nimetty Mikko Kuparinen ja tuottajaksi Oskari Huttu.

## Lähteet

## Aiheesta muualla
* Lucy Loves Stories verkkosivu
* Lucy Loves Drama 
* Lucy Loves Stories Facebookissa
* Lucy Loves Stories Vimeossa
Waltteri Vinkanharju

**Waltteri Oskari Oiva Vinkanharju** (s. 6. toukokuuta 1995) on suomalainen maastohiihtäjä. Hän edustaa Tampereen Yritystä. Aikaisemmin hän edusti Vantaan Hiihtoseuraa.

## Kansalliset kilpailut

Vinkanharju saavutti ensimmäisen SM-mitalinsa Imatralla 2016, kun hän hiihti kolmanneksi viestissä sijoittuneessa Vantaan Hiihtoseuran ykkösjoukkueessa. Vinkanharju hiihti kolmannen osuuden, jolla hän oli toiseksi nopein. Viestijoukkueeseen kuuluivat myös Janne Stenbäck, Anssi Pentsinen ja Matti Heikkinen. Vinkanharju hiihti avausosuuden Vantaan Hiihtoseuran voittaessa viestin Suomen-mestaruuden Kontiolahdella 2017. Hän saavutti Anssi Pentsisen kanssa parisprintin SM-hopea Vantaalla 2018.

Vinkanharju on sijoittunut SM-kilpailujen henkilökohtaisilla matkoilla parhaimmillaan yhdeksänneksi vapaan hiihtotavan sprintissä Keuruulla 2017.

## Kansainväliset kilpailut

Vinkanharju kilpaili Skandinavia Cupissa ensimmäisen kerran Vuokatissa 17. joulukuuta 2011. Parhaimmillaan hän on ollut 39:s Vuokatissa 15 kilometrin vapaan hiihtotavan kilpailussa 13. joulukuuta 2015.

Vinkanharju oli mukana juniorien MM-kilpailuissa Val di Fiemmessä 2014 ja Almatyssä 2015. Hänen paras henkilökohtainen sijoituksensa juniorien MM-tasolla oli 23. sija kymmenen kilometrin vapaan hiihtotavan kilpailussa 2015.

## Lähteet
Hemitioasetaalit

**Hemitioasetaalit** eli **tiohemiasetaalit** ovat orgaanisia yhdisteitä. Hemitioasetaalit voidaan jakaa joko monohemitioasetaaleihin, joiden yleinen rakenne on R2C(SR)OH tai R2C(OR)SH ja dihemitioasetaaleihin. Hemitioasetaalit ovat hemiasetaalin rikkianalogeja. Hemitioasetaalit ovat yleensä suhteellisen pysymättömiä ja hydrolysoituvat karbonyyliyhdisteiksi ja tioleiksi, mutta niitä esiintyy tärkeinä välituotteina useissa entsyymikatalysoiduissa reaktioissa.

Hemitioasetaaleja voidaan valmistaa happo- tai emäskatalysoiduissa olosuhteissa aldehydeistä tai ketoneista ja tioleista. Hemitioasetaalit esiintyvät välivaiheina tioasetaalien valmistuksessa.

## Lähteet
Luca Pacioli

**Luca Pacioli** (s. 1445–1448 välillä Borgo Sansepolcro, Toscana, Firenzen tasavalta, k. mahdollisesti 19. kesäkuuta 1517 Sansepolcro) oli italialainen matemaatikko. Hänen kuvauksensa kahdenkertaisen kirjanpidon menetelmästä on vanhin säilynyt. 

Luca Pacioli oli työteliäs ja tuottelias munkkiveli, joka opiskeli ja työskenteli yleensä italiaksi eikä latinaksi. Nuoruudessaan hän opetti Venetsiassa kauppiaiden poikia, mistä syystä kieltä tarvittiin ja miksi hän myös keskittyi laskentatoimeen. Hänen tiedetään olleen myös Leonardo da Vincin työtoveri. Paciolin julkaisuista ensimmäinen painettu oli *[[Summa de arithmetica, geometria, proportioni et proportionalita]]* vuodelta 1494. Hän käsitteli myös kultaista leikkausta ja oli kiinnostunut šakkiongelmista.

## Lähteet
Bergmann MG15 nA

**Bergmann MG15 nA** () on vuonna 1910 suunniteltu ja ensimmäisessä maailmansodassa käytetty konekivääri.

## Historia
Saksan armeija otti konekiväärin käyttöön 1915 ja sitä käytettiin myös lentokoneissa. Ase luotiin vastaamaan Britannian armeijan käyttämää Lewis-pikakivääriä, sillä ennen MG15:n käyttöön ottoa Saksa käytti pääosin Madsenia ja muita sotasaaliiksi saatuja pikakiväärejä. Saksan armeija käytti aiemmin muun muassa MG08 konekivääriä ja MG15 oli siihen nähden kevyempi, mutta ei yhtä luotettava. Bergmannin suunnittelema 7,92 kaliiperinen ilmajäähdytteinen kevyt konekivääri osoittautui ensimmäisissä kokeissa epäluotettavaksi. Louis Schmeisser ratkoi luotettavuusongelmat avoimella lukolla. Tämän myötä sen lisänimeksi tuli "neuer Art". MG15 kykeni ampumaan 500 laukausta minuutissa, mutta se alkoi kuumeta 300 ammutun patruunan jälkeen. Sen tehokas kantama oli neljäsataa metriä ja se oli pääosin tarkoitettu lähitaistelua varten, kuten Lewis-pikakivääri, jonka kantama oli 800 metriä. MG15 oli loppujen lopuksi vähäisessä käytössä jalkaväellä. Sitä vastoin sitä käytettiin enemmän lentokoneissa, jossa sen tulinopeus nostettiin kahdeksaansataan. Vaikka MG15 oli vähäisessä käytössä saksalaisten keskuudessa se oli enemmän Osmaanien valtakunnan ja Itävalta-Unkarin jalkaväen käytössä. Lewis-pikakiväärin nähden MG15 käytti laatikkolipasta panosvyön sijaan, joka oli käytännöllisempi. Tämän myötä aseella kykeni ampumaan kerralla kaksi kertaa enemmän, kuin Lewisin pyöreällä lippaalla.

Myöhemmin 1930-luvulla aseen korvasi MG34.

## Lähteet
Tuoteavain

**Tuoteavain** () eli **lisenssiavain** (licence key) eli **CD-avain** (CD key) on tietokoneohjelmien ja tietokonepelien jakelussa käytetty keino vähentää laitonta kopiointia. Ohjelman myyntipakkauksen mukana tulee tarra, jossa on satunnaisista kirjaimista tai numeroista koostuva koodi, joka on syötettävä ohjelman ottamiseksi käyttöön. Pelkkä CD-ROM:iltä ladattu tai netistä kopioitu ohjelma on hyödytön, koska sitä ei voi ottaa käyttöön ilman avainkoodia.

## Kiertäminen

Tuoteavaimen vaatimuksen voi kiertää eri tavoin.

Ohjelman voi kräkätä, jolloin avaimen tarve poistuu. Kräkkäysohjelmia on ladattavissa harrastajien verkkosivuilta. Se toimii muuttamalla ohjelmaa siten että kutsu lisenssiavaimen tarkastavaan rutiiniin poistuu. Kräkit saattavat olla ohjelman versioon sidottuja, joten ohjelma on murrettava uudelleen kun se päivittyy.

Toinen vaihtoehto on käyttää ns. keygen-ohjelmaa, joka tuottaa ohjelman hyväksymän avaimen. Ohjelmat toimivat yleisimmin luomalla satunnaisia koodeja ja ajamalla ne alkuperäisestä ohjelmasta otetun tarkistuksen läpi ja tulostamalla avaimet jotka menevät siitä läpi.

Lisenssiavaimen vaatimuksen voi kiertää käyttämällä vuodettua avainta, joka on tarkoitettu yritysten tai tietokonevalmistajien käyttöön (volume license key/corporate key).
Eräs kuuluisa tapaus tämän käytöstä oli Windows XP -käyttöjärjestelmän FCKGW-alkuinen avain, joka vuosi julki 35 päivää ennen kuin käyttöjärjestelmä virallisesti julkaistiin 28. elokuuta 2001.

Ohjelmien kehittäjät pyrkivät estämään kopioitujen ja generoitujen avaimien käyttöä.
Monissa tietokonepeleissä peli tarkisti avaimen kehittäjän palvelimelta verkkomoninpeliin liityttäessä. Kaksi pelaajaa ei voinut pelata yhtä aikaa samalla avaimella.

Kehittyneempää versiota avaimen tarkastamisesta nimitetään tuoteaktivoinniksi. Siinä ohjelma tarkistaa avaimen kehittäjän palvelimelta sitä syötettäessä. Samalla ohjelma sidotaan tietyn tietokoneen käyttöön esim. suorittimen ja verkkokortin sarjanumeron ja laitteiston merkin ja mallin avulla.
Nykyiset kräkit esim. Microsoft Windowsin uudempiin versioihin perustuvat itse kehitetyn KMS-palvelun (Key Management Server) käynnistämiseen käyttöjärjestelmän aktivoinnin ajaksi.
Niilo Hyytinen

**Niilo Hyytinen** (1895–1960) oli lappajärveläinen Suomen valkoinen kaartin asemestari ja Suomen armeijan kapteeni.

Hyytisen vanhemmat olivat Antti Hyytinen ja Lyydia Kärnä. Isä oli monipuolinen ja valistunut persoona, joka toimi vähtärinä, opettajana, harjoitti kirjakauppaa ja toimi vakuutusmyyjänä. Äidin Lyydia Kärnän veli jääkärikapteeni Toivo Kärnä oli Tuntemattomasta sotilaasta tutun kapteeni Kaarnan esikuva. Niilo Hyytinen aikoi opettajan uralle, mutta Suomen alkavat itsenäisyystaistelut veivät hänet ensin Saksanniemen Järjestyslipustoon eli ratsastavaan poliisikomennuskuntaan Porvooseen. Helsingissä koottu 350 miehen venäläisten hyvin aseistama punaisten joukko hyökkäsi 17. marraskuuta 1917 Saksanniemeen ja  nämä Saksanniemen jääkäreiksi kutsutut jääkärioppilaat joutuivat pakenemaan. He hakeutuivat eri reittejä valkoisten hallussa olleelle Pohjanmaalle, jossa joukko koottiin Lappajärvelle uudelleen Järjestyslipustoksi. Järjestyslipuston esikunta oli aluksi Hyytisen kotitalossa. Saksanniemen tapahtumista kertovat alkuperäisen Saksanniemen marssin sanat, jotka Hyytinen on tallentanut. Hyytisen ensimmäinen tehtävä oli Lappajärvellä etsiä yli 200 hevosille ja miehille majoitustilat Lappajärven taloista. Porvoossa alkanut ratsujääkärien koulutus jatkui Lappajärvellä Hyytiälän kylän pelloilla ja Lappajärven jäällä, johtajana Gaston Ahrenberg. 

Vapaustaistelut alkoivat 28. tammikuuta 1918, ja  Suomen sotajoukkojen ylipäällikkö Mannerheim antoi käskyn tälle ensimmäiselle viralliselle suomalaiselle joukko-osastolle riisua aseista Lapualla olevat venäläiset joukot. Tästä alkoivat Hyytisen itsenäisyystaistelut. Sotatie johti sotilaskantakortin mukaan Kokkolaan, Seinäjoelle, Eräjärvelle, Orivedelle, Länkipohjaan, Kuhmalahdelle, Tampereelle ja edelleen aina Viipuriin saakka. Vuosina 1923–1926 Hyytinen toimi Valkoisen Kaartin esikunnassa, suoritti keskikoulun ja asemestarikurssin ja määrättiin upseerivakanssille Suomen Valkoisen Kaartin asemestariksi 1.1.1926. Tämän jälkeen Hyytinen toimi asekouluttajana ja asekoulun opettajana Hämeenlinnassa, josta talvisodan puhjettua kävi tie Karjalankannakselle. 

Sotien aikana tehtävät vaihtelivat asekaluston huoltotarpeiden mukaan ja välillä piti olla rintamalla, mutta välillä töitä tehtiin Varkaudessa, jossa sijaitsi suuri asevarikko. Siellä huollettiin ja kunnostettiin rintamajoukkojen aseistusta. Sotien jälkeen Niilo Hyytinen työskenteli Pääesikunnan Aseteknillisellä osastolla ja jäi eläkkeelle kapteenin vakanssilta. Eläkepäivänsä Hyytinen vietti synnynkotinsa viereen rakentamassaan omakotitalossa Lappajärven Hyytiälässä, josta oli lähtenyt Suomen ensimmäisen virallisen joukko-osaston, Lappajärven ratsukoulun, mukana vapaussotaan 27.1.1918.

## Lähteet

* Hannes Ignatius-Kaarle Soikkeli, Yleiskuva Suomen vapaussodasta, Otava 1925.
* Suomen historian pikkujättiläinen. Helsinki WSOY 1987 
* Sukukirja Hyytinen Lappajärvi, 
* Puolustusvoimiemme upseeristo 1929, Akateeminen kustannusosakeyhtiö, Helsinki 1929
* Kapteeni Kaarna ja Kärnän suvun jääkärit. E-kirja, Arma Fennica Oy, 
* Eteläpohjalaisia elämäkertoja, Etelä-Pohjanmaan maakuntaliitto. Vaasa 1965. s. 913

### Viitteet
Kaisu Pato-Oja

**Katri (Kaisu) Ester Pato-Oja** (o.s. Larjanti; 21. kesäkuuta 1913 Hämeenkyrö – 29. tammikuuta 1996 Vantaa) oli opettaja ja kirjailija. Hän toimi opettajana Lieksan Pankakoskella 1935–1974. Hänen tunnetuin teoksensa Pielisen balladi voitti Pohjois-Karjalan kesäyliopiston "Kalevalaisen runoriihen" kirjoituskilpailun 1978. Pielisen balladi ei edusta puhdasta kalevalamittaa, vaan siinä on runomittavirheitä.

Pato-oja toimi lottana toisen maailmansodan aikana, josta hänelle myönnettiin vapaudenmitali.

## Lähteet

## Aiheesta muualla
*
Tero Sundell

**Tero Sundell** on suomalainen rumpali. Hän on soittanut muun muassa Tehosekoittimessa, Saimaassa ja Stigin taustayhtyeessä Kullankaivajat. Vuonna 2016 hän on mukana Stadin Juhlaorkesterissa. Vuonna 2003 Sundell sai ansioituneille lahtelaisille populaarikulttuurin vaikuttajille myönnettävän Hemmo-palkinnon.

## Lähteet

## Aiheesta muualla
* Tero Sundell Discogs-sivustolla
Ali Saadetdin

**Ali Urhan Saadetdin** (s. 1949 Tampere) on tataaritaustainen suomalainen yrittäjä, ohjelmistokonserni Solteq Oy:n perustaja ja sen hallituksen entinen puheenjohtaja.

## Elämä ja ura
Ali Urhan Saadetdinin liikemies-isän Ferid Saadetdinin vanhemmat olivat Venäjältä Tampereelle 1900-luvun alussa muuttaneita tataareita. Saadetdin-suvussa on Ali Urhanin lisäksi kaksi muuta saman nimistä; veli Ali Saadetdin ja setä, jääkiekkoilija Ali Saadetdin. Myös toinen setä, Mönäyvär pelasi jääkiekkoa. Serkku on johtaja Timur Kärki. Saadetdin on naimisissa Mervi Saadetdinin kanssa.

Saadetdin työskenteli ensin Avonius Oy:ssä.  Vuonna 1982 hän perusti ohjelmistopalveluyritys Solteqin, joka kehittää it-järjestelmiä kotimaisen kaupan, logistiikan ja teollisuuden yrityksille sekä julkishallinnolle. Aika oli otollinen, koska ala kasvoi voimakkaasti pc:iden ja minitietokoneiden leviämisen takia. Vuonna 2006 Saadetdin valittiin Gofore Oy:n hallituksen jäseneksi.

Vuonna 2015 Saadetdin myi Solteqin yli 3 miljoonalla eurolla, mikä teki hänestä miljonäärin. Samana vuonna hän jäi eläkkeelle. Vuonna 2016 Saadetdin kommentoi verotietojen julkistamisen yhteydessä, että Suomen sosiaalietuudet ovat liian raskaita ja tukijärjestelmää pitää järkeistää.

## Hallituksen puheenjohtajana
* Solteq Oy, 1982−2015
* Sportit Finland Oy, 2001−2016
* Artekus, (Solteqin tytäryhtiö vuodesta 2006), 2002−
* Ramentor Oy, ?−

## Hallituksen jäsenenä
* Gofore Oy, 2006−
* Educrane Oy, 2007−

## Lähteet
Uskontoteoria (kirja)

**Uskontoteoria** () on Georges Bataillen vuonna 1973 postuumisti ilmestynyt kirja. Teoksen on suomentanut Roni Grén ja julkaissut suomeksi Niin & näin -kirjat vuonna 2016. Teos sisältää suomentajan saatesanat. Alkuteos on kirjoitettu pääosin 1940-luvulla.

## Lähteet

## Aiheesta muualla
* Kulmala, Teppo: Uskontoteoria. *Savon sanomat* 11.8.2016.
* Salminen, Kari: Kadonnutta sisäisyyttä etsimässä . *Turun sanomat* 18.7.2016.
Ylisenjärvenlammi

**Ylisenjärvenlammi**  on Pirkanmaalla Nokialla sijaitseva lampi, joka kuuluu Kokemäenjoen vesistössä Vanajaveden–Pyhäjärven alueen Pyhäjärven alueeseen. Ylisenjärvenlammi on osa Laajanojan valuma-aluetta.

## Maantietoa
Lampi on 200 metriä pitkä, 150 metriä leveä ja sen pinta-ala on 2,2 hehtaaria. Siihen laskee kaksi metsäojaa, joista Heijäreven laskuoja on merkittävä. Tämän luontaisena virtaavan tulo-ojan takana sijaitsee yli kuusi neliökilometriä suuri valuma-alue. Ylisenjärvenlammi laskee vain 150 metriä pitkää laskuojaa myöten Yliseenjärveen. Veden laskennallinen viipymä järvessä on vain 24 vuorokautta. Lammen rantaviivan pituus on 600 metriä. Rannat ovat metsämaata, joka on paikoin soistunutta. Vanha Nokialta Pinsiöön kulkeva maantie ohittaa lammen länsipään näköetäisyydeltä. Tielta lähtee plku, joka seuraa lammen pohjoisrantaa. lampi on autio.

## Natura 2000
Ylisenjärvenlammi kuuluu Natura 2000 -verkostossa Nokian Kaakkurijärviin ja muodostavat siellä yhdessä Ylisenlammin ja Ylinenjärven kanssa yhteisen enklaavin.

## Vedenlaatu
Lammen vedenlaatua on tutkittu vuosina 1968, 1982, 1983, 1988, 1991–1996, 1999–2015. Se kuuluu Alisenjärven reittiin, joka valittiin vuonna 1991 pääkohteeksi valtion happamoituneiden vesistöjen tutkimusprojektiin. Projektin yhteydessä valuma-alueen yläpuolisia järviä kalkittiin. Kalliojärveä kalkittiin vuosina 1998 ja 2003 ja Ruokejärveä kalkittiin vuosina 2001, 2007 ja 2014. Vielä 1980-luvulla järven vesi oli yläpuolisten järvien vuoksi hapanta, mutta nykyään veden happamuustaso on kalkitusten vuoksi noussut hieman. Vesi on suojärvien tapaan edelleen hapahkoa. Lampi on syvä, joten sen vesi on kesäisin ja talvisin lämpötilakerrostunutta. Syksyisin ja keväisin järvien vedet yleensä tekevät täyskierron, mutta Ylisenjärvenlammissa se ulottuu vain ylimpiin vesikerroksiin. Syvänteeseen jää alin alusvesikerros sekoittumatta eli se on siten meromiktinen lampi. Alin alusvesi on hapetonta ja muilta ominaisuuksiltaan heikkolaatuista. Happamissa olosuhteissa pohjan sedimentteihin painuneet ravinteet liukenevat takaisin veteen ja siksi alusvesi on erittäin ravinnepitoista. Ravinnepitoisuudet ovat olleet yhdyskuntajätevesien tasoa. Pintavesissä vesi vaihtuu tulo-ojan vauhdittamana nopeasti ja sen ravinnetaso seuraa karujen tai lievästi rehevöityneiden järvien tasoa. Lammen virkistyskäyttöluokitus on tyydyttävä, mutta alusveden heikon laadun vuoksi sitten välttävä.

## Lähteet
Välitermi

**Välitermi** on logiikan termi, joka esiintyy kategorisen proposition molemmissa premisseissä subjektina tai predikaattina, mutta ei kategorisen syllogismin johtopäätöksessä. Vähintään toisen premisseistä on koskettava kaikkia välitermin tarkoittamia kohteita. Päätermi ja alitermi, joita kutsutaan myös ääritermeiksi, esiintyvät johtopäätöksessä. 

Esimerkki: 
: Pääpremissi: Kaikki **ihmiset** ovat kuolevaisia.
: Alipremissi: Sokrates on **ihminen**.
: Johtopäätös: Sokrates on kuolevainen.

Välitermi on lihavoitu yllä olevassa esimerkissä. Esimerkin päätermi on kuolevaiset ja alitermi Sokrates.

## Katso myös

* Syllogismi

## Lähteet
More Than a New Discovery

**More Than a New Discovery**  on yhdysvaltalaisen laulaja-lauluntekijä Laura Nyron helmikuussa 1967 julkaistu esikoisalbumi. Levy uudelleenjulkaistiin vuonna 1969 nimellä **The First Songs**. Vuonna 2008 Rev-Ola julkaisi alkuperäislevyn remasteroituna.

## Kappaleet
Kaikki kappaleet on sanoittanut Laura Nyro.

### Alkuperäinen painos
#### A-puoli
#
#
#
#
#
#

#### B-puoli
#
#
#
#
#
#

### Vuoden 1969 painos (''The First Songs'')
#### A-puoli
#
#
#
#
#
#

#### B-puoli
#
#
#
#
#
#

## Kokoonpano
* Herb Bernstein – flyygelitorvi
* Laura Nyro – kitara, kosketinsoittimet, laulu
* Jay Berliner – kitara
* Stan Free – piano
* Bill Lavorgna – rummut
* Buddy Lucas – huuliharppu
* Lou Mauro – kontrabasso
* James Sedlar – käyrätorvi

## Arvostelut
* Allmusic: 

## Lähteet
* ''More Than a New Discovery'' discogs.com -sivustolla

### Viitteet
Pelikaanimuistio

**Pelikaanimuistio** (*The Pelican Brief*) on Alan J. Pakulan käsikirjoittama ja ohjaama jännityselokuva vuodelta 1993, joka perustuu John Grishamin samannimiseen romaaniin. Elokuvan pääosissa näyttelevät Julia Roberts, Denzel Washington ja Sam Shepard.

## Juoni
New Orleansin Tulanen yliopistossa opiskeleva Darby Shaw (Roberts) kirjoittaa spekulatiivisen muistion kahden Yhdysvaltojen korkeimman oikeuden tuomarin murhasta. Muistio aiheuttaa lisää kuolemia ja uhkaa myös opiskelijatytön henkeä.

## Roolit

## Arvioita
*VideoHound’s Golden Movie Retriever* sanoo elokuvan marssittavan esiin liian monia henkilöhahmoja. Katsominen vaatii kirjan mukaan sietokykyä vainoharhaisten poliittisten trillerien suhteen ja kykyä hyväksyä Julia Robertsin hahmo neropattina lakiopiskelijana. *[[Video-opas|Video-oppaassa]]* vuodelta 1994 Bello Romano kutsuu elokuvaa päteväksi ja ammattitaitoiseksi mutta loppua kohden kangistuvaksi Hollywood-trilleriksi ja antaa sille kolme tähteä viidestä, mikä vastaa sanallista arviota ”hyvä”.

## Lähteet

## Aiheesta muualla
*
*
Casale Monferrato

**Casale Monferrato** on kunta Pohjois-Italiassa Alessandrian maakunnassa Piemonten alueella. Se sijaitsee noin 30 kilometriä Alessandriasta pohjoiseen Pojoen varrella Monferraton kukkulaisella viinintuotantoalueella.

## Historia
Alueella on ollut asutusta jo liguurien aikaan. Rooman valtakunnan aikaan siitä kehittyi kaupunki, Municipium, jonka nimi oli Vardacate. Mahtavimmillaan kaupunki oli Gonzagan aatelisperheen hallinnassa. Tuolloin kaupunki oli myös vahvasti linnoitettu. 

## Nähtävyyksiä
Kaupungin nähtävyyksiä ovat kaupungin keskeisin aukio *Piazza Mazzini*, 1000-luvulta peräisin oleva torni *Torre Civica* sekä Sant'Evasion tuomiokirkko.

## Kulttuuri
Kaupungissa järjestetään vuosittain viinifestivaali (*Festa del Vino del Monferrato*) syyskuun puolivälissä sadonkorjuuaikaan.


Tiedosto:Casale_Monferrato-piazza_Mazzini1.jpg|Piazza Mazzini
Tiedosto:Casale_Monferrato-torre_civica1.jpg|Torre Civica
Tiedosto:Casale_Monferrato-duomo-facciata1.jpg|Sant'Evasion tuomiokirkko


## Lähteet

## Aiheesta muualla
Chengdu-Shuangliun kansainvälinen lentoasema

**Chengdu-Shuangliun kansainvälinen lentoasema**  on lentoasema Sichuanin maakunnan pääkaupunki Chengdussa, Kiinassa. Se sijaitsee Shuangliun kaupunkipiirissä Chengdussa. Matka Chengdun keskustaan on noin 16 kilometriä.

Vuonna 2015 se oli Kiinan 4. vilkain lentoasema yli 42 miljoonalla matkustajalla.


Kuva:Shuangliuairport1.jpg | Terminaalin ulkopuolella vuonna 2005.
Kuva:Terminal 2 of Chengdu Shuangliu Int'l Airport.jpg | Terminaali 2 vuonna 2014.
Kuva:Airside Concourse C of CTU.jpg | Lentokoneet terminaalilla vuonna 2011.
Kuva:CTU airport diagram.png | Kiitoteiden sijannit.


## Lähteet

## Aiheesta muualla
Jarmo Suomi

**Jarmo "Mister" Suomi** (s. 25. lokakuuta 1971, Vaasa) on Helsingin Lähiradion radiotoimittaja sekä teatterin ja musiikin tekijä. Suomi on tehnyt näytelmiä muun muassa Harri István Mäen kanssa Suomen paremman väen teatterissa. 1990-luvulla Jarmo Suomi oli yksi Pispalan kierrätyskeskuksen perustajista.
 
Jarmo Suomi on keikkaillut mm. kokoonpanoilla *Mister Suomen eroottiset unet* ja *Mister Suomi ja vastuulliset oikeushenkilöt*. Mister Suomi ja Vastuulliset Oikeushenkilöt julkaisivat vuonna 2002 CD-äänitteen "Kiljuva sammakko" (OVCD-02), jonka tuotti Otto Valetta (Kalle Pursiainen). Vuonna 2011 Jarmo Suomi tuotti albumin *Tapan itseni jouluaattona* (MISTER-01). Kummallakin levyllä soitti myös mm. Juha Rauäng.

## Lähteet